1.3. การประกอบธุรกิจของแต่ละสายผลิตภัณฑ์

1.3.1. ลักษณะทั่วไปของผลิตภัณฑ์

กลุ่มผลิตภัณฑ์ Pan PSBG (เพาเวอร์ซัพพลาย)

ผลิตภัณฑ์เพาเวอร์ซัพพลายเป็นวงจรอิเล็กทรอนิกส์รวม (Integrated circuit)
เพื่อใช้ในกระบวนการแปลงกระแสไฟฟ้าจากกระแสสลับ (AC) เป็นกระแสตรง (DC)
เพื่อจ่ายไฟฟ้าให้กับอุปกรณ์อิเล็กทรอนิกส์ต่างๆ โดยเพาเวอร์ซัพพลายของบริษัทฯ
สามารถให้กำลังไฟได้ถึง 7,200 วัตต์ต่อโมดูลให้ประสิทธิภาพการทำงานมากกว่าร้อยละ 90
และมีความหนาแน่นของพลังงานสูงถึง 25 วัตต์ต่อลูกบาศก์นิ้ว
โดยการผ่านวงจรพิเศษและเทคโนโลยีระดับสูง เช่น ระบบวงจรรวมชนิดพิเศษ (ASIC)
วงจรไฟฟ้าแบบผสม (hybrid circuit) และเทคโนโลยีฟิล์มบาง
ปัจจุบันผลิตภัณฑ์ในกลุ่มนี้แบ่งออกเป็น 3 กลุ่มย่อยดังนี้

  []สินค้ากลุ่มนี้ประกอบด้วยอแดปเตอร์สำหรับ boardband พริ๊นเตอร์ เครื่องเล่นเกมส์
  อุปกรณ์ในภาคอุตสาหกรรมและเพื่อการบริโภค
  ซึ่งเดลต้านับเป็นหนึ่งในผู้ผลิตรายใหญ่ที่สุดในโลกสำหรับอแดปเตอร์ของคอมพิวเตอร์พกพาและอุปกรณ์ต่อพ่วงอื่นๆ
  ซึ่งจากการนำระบบวงจรรวมชนิดพิเศษ (ASIC) วงจรไฟฟ้าแบบผสม (hybrid circuit)
  และเทคโนโลยีฟิล์มบางมาใช้ ทำให้บริษัทฯ
  สามารถออกแบบอแดปเตอร์ให้มีขนาดเล็กลงแต่ยังคงมีประสิทธิภาพในการให้พลังงานและความหนาแน่นสูง

  []สินค้าในกลุ่มนี้ประกอบด้วยเพาเวอร์ซัพพลายสำหรับอุปกรณ์ เก็บข้อมูลในระบบคอมพิวเตอร์
  (storage) เซิร์ฟเวอร์ คอมพิวเตอร์ระบบเครือข่าย
  คอมพิวเตอร์หลักในในระบบเครือข่ายคอมพิวเตอร์ (workstation)
  และเพาเวอร์ซัพพลายกำลังไฟสูงอื่นๆ โดยสามารถให้กำลังไฟได้ถึง 7,200
  วัตต์ต่อโมดูลและมีความหนาแน่นของพลังงานสูงถึง 25 วัตต์ต่อลูกบาศก์นิ้ว
  โดยผลิตภัณฑ์เหล่านี้มีการแบ่งเป็นหน่วยย่อย (Modular) มีการสำรองการทำงาน
  (redundant) การสับเปลี่ยนค่าร้อนได้ทันที (hot swappable)
  และมีระบบจ่ายกำลังงานไฟฟ้าที่สามารถรองรับ ระบบไฟฟ้าทั่วโลกได้ เพื่อให้มีความน่าเชื่อถือสูง

  []

  []ดีซี ดีซี คอนเวอร์เตอร์ของบริษัทฯ สามารถให้กำลังไฟได้สูงถึง 700 วัตต์
  ที่นำไปใช้ในวงจรสลับความถี่สูง วงจรไฟฟ้าแบบผสม (hybrid circuit)
  วงจรอิเล็กทรอนิกส์แบบ chip-on-board และวงจรอิเล็กทรอนิกส์แบบวางบนพื้นผิว (Surface
  Mounting Technology) นอกจากนี้บริษัทฯ ยังผลิตวงจรควบคุมการจ่ายแรงดันไฟฟ้าให้กับซีพียู
  (Voltage Regulated Module) ที่มีประสิทธิภาพสูงและผลิตภัณฑ์หน่วยกำลังไฟหรือที่เรียกว่า
  Power module ซึ่งทำหน้าที่ในการป้อนแรงดันคงที่ให้กับ Micro Processor
  ที่มักจะมีการเปลี่ยนแปลงของ Load (Dynamic Load) ทำให้การทำงานของระบบ Micro
  Processor เป็นไปอย่างราบรื่น

กลุ่มผลิตภัณฑ์ DES

ผลิตภัณฑ์กลุ่ม เดลต้า เอ็นเนอร์ยี่ ซิสเต็ม (DES)
เป็นเพาเวอร์ซัพพลายที่ออกแบบโดยเฉพาะให้ตรงตามความต้องการของลูกค้าในอุตสาหกรรมด้านเทคโนโลยีสารสนเทศ
โทรคมนาคม งานอุตสาหกรรม (Industrial applications)
เครื่องมือการแพทย์และอุปกรณ์ที่ใช้กับระบบพลังงานแสงอาทิตย์
ด้วยความเป็นผู้นำทางด้านเทคโนโลยี ผลิตภัณฑ์ที่บริษัทฯ
ออกแบบจึงเป็นผลิตภัณฑ์ที่ได้นำเอานวัตกรรมหรือเทคโนโลยีใหม่ๆ เข้ามาร่วมด้วยเสมอ
และจากความเชี่ยวชาญที่มาจากประสบการณ์ที่สั่งสมมาเป็นเวลานาน ทำให้บริษัทฯ
สามารถพัฒนาผลิตภัณฑ์ในแบบและขนาดต่างๆ ออกมารองรับความต้องการของกลุ่มลูกค้าที่หลากหลาย
ได้แก่ Cisco, Nokia Siemens, Ericsson, Lucent, HPQ, Phoenix, Hitachi, IBM,
Linde, Oracle, Perkin Elmer, Google และ Facebook เป็นต้น
ปัจจุบันผลิตภัณฑ์ในกลุ่มนี้แบ่งออกได้เป็น 5 กลุ่มตามประเภทของอุตสาหกรรมที่ใช้งาน ดังนี้

  []

  []

กลุ่มผลิตภัณฑ์ IESBG

  []กลุ่มผลิตภัณฑ์ IESBG ประกอบด้วยระบบเพาเวอร์ซิสเต็มสำหรับงานระบบโทรคมนาคม (TPS)
  ซึ่งถูกนำมาใช้อย่างกว้างขวางในอุตสาหกรรมโทรคมนาคมและระบบเครือข่ายข้อมูล(data
  networks)
  เนื่องจากความน่าเชื่อถือและประสิทธิภาพที่สูงระดับชั้นนำในกลุ่มผลิตภัณฑ์ประเภทเดียวกันทำให้เดลต้ากลายเป็นผู้นำทางด้านผลิตภัณฑ์
  TPS ในอุตสาหกรรมโทรคมนาคม ผลิตภัณฑ์ TPS
  ประกอบด้วยอุปกรณ์ต่างๆในระบบเพาเวอร์ซิสเต็มของระบบโทรคมนาคม ได้แก่
  เครื่องเรียงไฟฟ้ากระแสสลับเป็นกระแสตรง (AC/DC rectifiers)
  เครื่องปรับระดับแรงดันไฟฟ้ากระแสตรง (DC-DC Converter)
  เครื่องแปลงไฟฟ้ากระแสตรงเป็นกระแสสลับ (DC/AC inverters) ตัวควบคุมระบบไฟฟ้า
  (Power System controllers) รวมทั้งชั้นวางและตัวยึดติดกับตู้ rack (rack mounts)
  สำหรับใส่หรือประกอบชิ้นส่วนหรืออุปกรณ์ข้างต้นเข้าด้วยกัน TPS
  มีให้เลือกทั้งแบบใช้ภายในหรือภายนอกอาคารตามสภาพแวดล้อมของการใช้งานจริงของลูกค้าและมีให้เลือกตั้งแต่ระบบขนาดเล็กไปจนถึงขนาดใหญ่
  TPS แบบใช้ภายนอกอาคารนี้มีความยืดหยุ่นในการใช้งานสูงและยังผ่านมาตรฐาน IP43-IP56
  ซึ่งทำให้มีความทนทานต่อสภาพแวดล้อมที่มีฝุ่นและน้ำ
  บริษัทฯยังมีระบบไฟสำรองแบบกระแสตรงและกระแสสลับที่ง่ายต่อการติดตั้งหรือประกอบตามที่ลูกค้าต้องการได้
  ด้วยนวัตกรรมและความก้าวหน้าทางด้านไฮบริดเทคโนโลยีทำให้สามารถช่วยแก้ปัญหาให้ลูกค้าที่ต้องการใช้งานในสภาพแวดล้อมที่ห่างไกลจากระบบสายกำลัง
  ด้วยการเพิ่มแหล่งพลังงานทดแทนรวมทั้งอุปกรณ์ควบคุมจัดการพลังงานที่มีประสิทธิภาพเข้าไปในระบบ

กลุ่มผลิตภัณฑ์ CPBG (ชิ้นส่วนอิเล็กทรอนิกส์)

  []อีเอ็มไอ ฟิลเตอร์ (EMI Filter)
  เป็นอุปกรณ์อิเล็กทรอนิกส์ที่ช่วยในการลดทอนหรือตัดสัญญาณรบกวนที่เข้าไปในผลิตภัณฑ์ไฟฟ้าและอิเล็กทรอนิกส์ต่างๆเพื่อให้สัญญาณที่จะนำไปใช้งานนั้นมีความเรียบและคงที่มากขึ้นซึ่งสามารถนำมาใช้งานกับผลิตภัณฑ์ต่างๆได้หลากหลาย
  โดยบริษัทฯได้ผลิต EMI Filter ที่มีคุณภาพสูงและเชื่อถือได้
  เพื่อใช้สำหรับสวิตช์ชิ่งเพาเวอร์ซัพพลาย คอมพิวเตอร์ระบบเครือข่าย เครื่องมือทางการแพทย์
  และเครื่องมือต่างๆ
  โดยมีการออกแบบให้มีความหลากหลายเพื่อรองรับการใช้งานได้หลายประเภท เช่น
  ฟิลเตอร์แบบเต้าเสียบ (IEC inlet filter) ที่สามารถทนพิกัดกระแสไฟฟ้าได้ถึง 20
  แอมแปร์ ฟิลเตอร์แบบตัวถังยึดติด (chassis mounting filters)
  ที่สามารถทนพิกัดกระแสไฟฟ้าได้ถึง 60 แอมแปร์ และฟิลเตอร์แบบสามเฟส (three-phase
  filters) ที่สามารถทนพิกัดกระแสไฟฟ้าได้ถึง 600 แอมแปร์ที่ระดับแรงดันไฟฟ้า 520 โวลต์
  ทำให้มีการนำไปใช้ในระบบควบคุมมอเตอร์และเครื่องมือเครื่องจักรกลต่างๆอย่างแพร่หลาย
  นอกจากนี้ บริษัทฯ
  ได้มีความพร้อมในการออกแบบและผลิตผลิตภัณฑ์ที่สามารถรองรับอุปกรณ์ที่ใช้ในระบบโทรคมนาคมและโครงข่ายสัญญาณความถี่สูงอีกด้วย
  ลูกค้าที่สำคัญของผลิตภัณฑ์ในกลุ่มนี้ได้แก่ Philips, Sony, Apple, Panasonic, Fagor,
  BSH, Daikin, Otis, Mitsubishi, Hitachi เป็นต้น

กลุ่มผลิตภัณฑ์ CPBG (ต่อ)

  []โซลินอยด์เป็นอุปกรณ์อิเล็กทรอนิกส์ซึ่งส่วนใหญ่จะถูกนำไปใช้ในการควบคุมระบบอัตโนมัติที่ต้องการควบคุมชิ้นส่วนเชิงกลด้วยไฟฟ้า
  เช่น ระบบวาล์วอัตโนมัติ ระบบล็อคอัตโนมัติ เป็นต้น
  การประยุกต์ใช้โซลินอยด์สามารถทำได้อย่างหลากหลายทำให้กลุ่มลูกค้าของผลิตภัณฑ์นี้จึงมีมากตามไปด้วยเช่นกัน
  ปัจจุบันบริษัทฯ
  มีศักยภาพในการผลิตโซลินอยด์ได้หลากหลายรูปแบบและมีคุณภาพเป็นที่ยอมรับได้แก่โซลินอยด์แบบวาล์ว
  (Solenoid Valves) โซลินอยด์แบบโครงสร้างเปิด (Open Frame Solenoids)
  โซลินอยด์แบบโครงรูปท่อ (Tubular Solenoids) โซลินอยด์แบบแลทช์ (Latching
  Solenoids) และ โซลินอยด์โครงสร้างแบบแผ่น (Lamination Series Solenoids)
  ซึ่งมีการนำไปใช้งานอย่างกว้างขวางในสินค้าประเภทเครื่องใช้ในครัวเรือน อุปกรณ์ยานยนต์
  อุปกรณ์เพื่อการบริโภคและงานอุตสาหกรรมต่างๆ

กลุ่มผลิตภัณฑ์ FMBG

พัดลมระบายความร้อนมีความจำเป็นในการระบายความร้อนให้แก่ผลิตภัณฑ์อิเล็กทรอนิกส์ที่มีการทำงานด้วยความเร็วสูงเพื่อรักษาประสิทธิภาพในการทำงานที่สูงไว้
พัดลมระบายความร้อนแบ่งออกได้เป็นหลายประเภท ได้แก่ พัดลมระบายความร้อนแบบ Base Fan
แบบ Blower และแบบ Fan Tray ทั้งนี้
พัดลมระบายความร้อนแต่ละประเภทจะมีคุณสมบัติเฉพาะตัวที่เหมาะกับการใช้งานแต่ละประเภท
ซึ่งการเลือกใช้รูปแบบและขนาดของพัดลมระบายความร้อนจะขึ้นอยู่กับความต้องการของลูกค้าเป็นหลัก
ซึ่งลูกค้าสำคัญของบริษัทฯ ส่วนใหญ่เป็นผู้ผลิตชั้นนำในอุตสาหกรรมอิเล็กทรอนิกส์โลก

  []

กำลังการผลิตในปี 2554

1. กลุ่มผลิตภัณฑ์ Pan PSBG (เพาเวอร์ซัพพลาย)

  1.1 ผลิตภัณฑ์เพาเวอร์ซัพพลายสำหรับอุปกรณ์อิเล็กทรอนิกส์พกพา (Mobile power)

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 6,150 ตารางเมตร

จำนวนพนักงาน : 870 คน

  สายการผลิต : 8 สาย

ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

  1.2 ผลิตภัณฑ์เพาเวอร์ซัพพลายสำหรับคอมพิวเตอร์และระบบเครือข่าย

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 7,107 ตารางเมตร

จำนวนพนักงาน : 639 คน

  สายการผลิต : 10 สาย

ผลิตจริงเฉลี่ย : คิดเป็นร้อยละ 80 ของกำลังการผลิตเต็มที่

  1.3 ผลิตภัณฑ์ DC-DC Converter

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 5,245 ตารางเมตร

  จำนวนพนักงาน : 426 คน

  สายการผลิต : 14 สาย

  ผลิตจริงเฉลี่ย : คิดเป็นร้อยละ 86 ของกำลังการผลิตเต็มที่

2. กลุ่มผลิตภัณฑ์ DES

2.1 ผลิตภัณฑ์ DES (ประเทศไทย)

สถานที่ตั้ง : นิคมอุตสาหกรรมบางปู จังหวัดสมุทรปราการ

พื้นที่การผลิต : 19,500 ตารางเมตร

จำนวนพนักงาน : 1,310 คน

สายการผลิต : 33 สาย

  ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

  2.2 ผลิตภัณฑ์ DES (สโลวาเกีย)

สถานที่ตั้ง : Dubnica nad Vahom, Slovak Republic.

พื้นที่การผลิต : 13,000 ตารางเมตร

จำนวนพนักงาน : 887 คน

  สายการผลิต : 11 สาย

ผลิตจริงเฉลี่ย : คิดเป็นร้อยละ 67 ของกำลังการผลิตเต็มที่

3. กลุ่มผลิตภัณฑ์ IESBG

  3.1 ผลิตภัณฑ์ IESBG (ประเทศไทย) : ปัจจุบันใช้กำลังการผลิตร่วมกับผลิตภัณฑ์ DES

  3.2 ผลิตภัณฑ์ IESBG (อินเดีย)

  สถานที่ตั้ง : Plot No 38, Phase 1, Sector 5, Integrated Industrial Estate,
  Pantnagar (Rudrapur), Udhamsingh Nagar, Uttarakhand India -263153

  พื้นที่การผลิต : 13,500 ตารางเมตร

จำนวนพนักงาน : 287 คน

สายการผลิต : สำหรับระบบโทรคมนาคม 15 สายและเครื่องสำรองไฟฟ้า (UPS) 1 สาย

ผลิตจริงเฉลี่ย : คิดเป็นร้อยละ 52 ของกำลังการผลิตเต็มที่

4. กลุ่มผลิตภัณฑ์ FMBG (พัดลมระบายความร้อน)

สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

พื้นที่การผลิต : 16,700 ตารางเมตร

จำนวนพนักงาน : 1,566 คน

  สายการผลิต : 43 สาย

ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

5. กลุ่มผลิตภัณฑ์ CPBG (ชิ้นส่วนอิเล็กทรอนิกส์)

5.1 ผลิตภัณฑ์อีเอ็มไอ ฟิลเตอร์ (EMI Filter)

สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

พื้นที่การผลิต : 5,400 ตารางเมตร

จำนวนพนักงาน : 560 คน

สายการผลิต : 25 สาย

ผลิตจริงเฉลี่ย : คิดเป็นร้อยละ 70 ของกำลังการผลิตเต็มที่

5.2 ผลิตภัณฑ์โซลินอยด์/แมกเนติค (Solenoid/Magnetic)

สถานที่ตั้ง : นิคมอุตสาหกรรมเวลโกร์ จังหวัดฉะเชิงเทรา

พื้นที่การผลิต : 5,100 ตารางเมตร

จำนวนพนักงาน : 250 คน

สายการผลิต : 30 สาย

ผลิตจริงเฉลี่ย : คิดเป็นร้อยละ 65 ของกำลังการผลิตเต็มที่

การส่งเสริมการลงทุน

บริษัทฯได้รับสิทธิพิเศษทางด้านภาษีอากรจากคณะกรรมการส่งเสริมการลงทุนภายใต้เงื่อนไขต่าง ๆ
ที่กำหนดไว้ บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

[TABLE]

สิทธิพิเศษทางภาษีที่มีสาระสำคัญที่บริษัทย่อยได้รับ มีดังนี้

-   บริษัท เดลต้า กรีน อินดัสเตรียล (ประเทศไทย) จำกัด
    ได้รับสิทธิพิเศษทางภาษีจากคณะกรรมการส่งเสริมการลงทุนสำหรับผลิต Inverter
    ตามบัตรส่งเสริมการลงทุนเลขที่ 1813(2)/2554 ลงวันที่ 10 พฤษภาคม 2554 และ
    สำหรับผลิตหลอดไฟฟ้า โคมไฟฟ้า และ อุปกรณ์แสดงภาพ ตามบัตรส่งเสริมการลงทุนเลขที่
    1814(2)/2554 ลงวันที่ 24 พฤษภาคม 2554 ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100
    ของเงินลงทุนไม่รวมค่าที่ดินและทุนหมุนเวียนเป็นระยะเวลาเจ็ดปีนับแต่วันที่เริ่มมีรายได้จากการประกอบกิจการนั้น
    ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติและได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออก
    ปัจจุบันบริษัทย่อยแห่งนี้อยู่ในระหว่างการขอเปิดดำเนินการเพื่อใช้สิทธิตามบัตรส่งเสริมการลงทุนดังกล่าว

-   Delta Electronics (Slovakia) s.r.o.
    ได้รับสิทธิพิเศษทางภาษีจากรัฐบาลของประเทศสโลวาเกียเมื่อวันที่ 22 ธันวาคม 2549
    สำหรับผลิตสินค้าประเภท Power supply และ Solar inverter
    ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลเป็นจำนวนเงินรวมทั้งสิ้นประมาณ
    6.2 ล้านยูโรเป็นระยะเวลา 10 ปีนับตั้งแต่ปี 2553 ซึ่งเป็นปีที่เริ่มประกอบกิจการนั้น

-   Delta Power Solutions (India) Private Limited
    ได้รับสิทธิพิเศษทางภาษีจากรัฐบาลของประเทศอินเดียเมื่อวันที่ 1 เมษายน 2551
    สำหรับผลิตสินค้าประเภท Telecom Power Systems และ Un-interrupted Power
    Solutions ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรที่ได้จากการประกอบกิจการที่ได้รับการส่งเสริมเป็นระยะเวลาห้าปีนับแต่วันที่เริ่มมีรายได้จากการประกอบกิจการนั้นและได้รับลดหย่อนภาษีเงินได้นิติบุคคลสำหรับกิจการที่ได้รับการส่งเสริมในอัตราร้อยละ
    30 ของอัตราปกติ มีกำหนดห้าปีนับจากวันที่พ้นกำหนดได้รับยกเว้นภาษี

[]1.3.2. การตลาดและภาวะการแข่งขัน

1.3.2.1. แนวโน้มภาวะอุตสาหกรรมในปี 2554

แนวโน้มตลาดโลกของผลิตภัณฑ์เพาเวอร์ซัพพลาย

ตลาดโลกของผลิตภัณฑ์เพาเวอร์ซัพพลายในปี 2554
ยังคงทรงตัวหลังจากที่ได้มีการขยายตัวอย่างมากในปี 2553 และจากการวิจัยของ IMS Research
ซึ่งเป็นบริษัทวิจัยผลิตภัณฑ์เพาเวอร์ซัพพลาย คาดว่าในปี 2555
ตลาดของผลิตภัณฑ์เพาเวอร์ซัพพลายจะมีการขยายตัวร้อยละ 6.9 โดยจะมีมูลค่าตลาดประมาณ
23.3 พันล้านเหรียญสหรัฐฯ

[]ในช่วงปี 2554-2555 อุตสาหกรรมด้านโทรคมนาคม/ข้อมูลสารสนเทศ (Telecom/ Datacom)
และคอมพิวเตอร์/เครื่องใช้สำนักงาน (Computer/Office)
นับเป็นภาคธุรกิจขนาดใหญ่ที่สุดสำหรับผลิตภัณฑ์ เพาเวอร์ซัพพลาย
โดยคาดว่าความต้องการในภาคธุรกิจเหล่านี้จะเพิ่มสูงขึ้นเนื่องจากการพัฒนาระบบเครือข่ายและความต้องการใช้อินเทอร์เน็ตความเร็วสูงที่มากขึ้น
ตลาดที่มีอัตราเติบโตสูงสุดได้แก่ ตลาดอุปกรณ์ส่องสว่าง (Lighting) แม้เป็นตลาดที่ยังมีขนาดเล็ก
แต่มีการเติบโตสูงเนื่องจากการขยายตัวอย่างรวดเร็วของการใช้หลอด LED

หากพิจารณาตามภูมิภาคแล้ว
เอเชียยังคงเป็นตลาดที่ใหญ่และมีอัตราการเติบโตสูงสุดสำหรับผลิตภัณฑ์เพาเวอร์ซัพพลาย
รองมาได้แก่ อเมริกาและ EMEA (ยุโรป ตะวันออกกลางและอัฟริกา) โดยในปี 2554-2555
ภูมิภาคเอเชียมีอัตราเติบโตของยอดขายประมาณร้อยละ 8.44 ส่วนอเมริกามีประมาณร้อยละ 4.85
และ EMEA ประมาณร้อยละ 4.21 สาเหตุของการเติบโตอย่างแข็งแกร่งในเอเชียเนื่อง

จากการย้ายฐานการผลิตเครื่องอุปกรณ์ไฟฟ้าไปยังเอเชียอย่างต่อเนื่องและการเติบโตที่สูงของภาคธุรกิจสินค้าบริโภคและคอมพิวเตอร์ในภูมิภาคเอเชีย

ทั้งนี้ จากการวิจัยของ IMS Research ในปี 2553 กลุ่มเดลต้าถือเป็นผู้ผลิตรายใหญ่ที่สุดของโลก
โดยมีส่วนแบ่งตลาดเพิ่มขึ้นร้อยละ 1.2 จากเดิมที่มีส่วนแบ่งร้อยละ 16.8 ในปี 2552
เพิ่มขึ้นเป็นร้อยละ 18 รองมาได้แก่ Emerson ที่มีส่วนแบ่งร้อยละ 9.6
ซึ่งกลุ่มเดลต้าได้กลายเป็นผู้นำตลาดทั้งในเอเชีย อเมริกา และ EMEA

แนวโน้มตลาดโลกของผลิตภัณฑ์โซลาร์อินเวอร์เตอร์

ผลิตภัณฑ์โซลาร์อินเวอร์เตอร์นับเป็นหัวใจหลักของระบบพลังงานแสงอาทิตย์โดยจะทำหน้าที่แปลงไฟฟ้ากระแสตรงจากแผงเซลล์แสงอาทิตย์เป็นไฟฟ้ากระแสสลับเพื่อป้อนพลังงานเข้าไปในสายส่งของระบบไฟฟ้า
(Grid)
ซึ่งอินเวอร์เตอร์จะมีระบบติดตามพลังงานซึ่งจะช่วยทำให้แน่ใจว่าพลังงานที่ผลิตได้จากแผงเซลล์แสงอาทิตย์นั้นจะถูกดึงออกมาใช้งานได้อย่างเต็มที่

ทั้งนี้ ตลาดโซลาร์อินเวอร์เตอร์จะเติบโตตามตลาดผลิตภัณฑ์พลังงานแสงอาทิตย์ (Photovoltaic
System) และการพัฒนาเพื่อขยายตลาดผลิตภัณฑ์ในกลุ่มธุรกิจนี้
ส่วนใหญ่จะขึ้นอยู่กับนโยบายการให้เงินสนับสนุนของรัฐบาลในแต่ละประเทศ
ซึ่งกลไกการสนับสนุนจะถูกกำหนดไว้ในกฎหมายของประเทศนั้นๆ

[]ตามข้อมูลของEuropean Photovoltaic Industry Association (EPIA)
ได้แสดงความเป็นไปได้ในแบบจำลอง 2
แบบที่อาจมีผลต่อปริมาณความต้องการของการติดตั้งระบบพลังงานแสงอาทิตย์ที่แตกต่างกัน
แบบแรกเป็นแบบระดับกลางที่มีสมมุติฐานว่าตลาดมีพฤติกรรมในลักษณะปกติ
และแบบที่สองเป็นแบบที่มีสมมุติฐานว่ารัฐบาลมีนโยบายผลักดันเต็มที่ให้ใช้พลังงานแสงอาทิตย์เป็นแหล่งพลังงานหลักในอนาคต
โดยแนวโน้มการเติบโตของการติดตั้งระบบพลังงาน

แสงอาทิตย์ทั่วโลก (หน่วยเป็นกิกะวัตต์ (Gigawatt)) ในปี 2553 – 2556 ของทั้ง 2 แนวทางที่
EPIA ได้คาดการณ์ไว้เมื่อเดือนพฤษภาคม 2554 ซึ่งได้แสดงไว้ในแผนภูมิข้างต้น

การพยากรณ์ตลาดการติดตั้งผลิตภัณฑ์เซลล์แสงอาทิตย์ทำได้ค่อนข้างยาก
เนื่องจากการพัฒนาของตลาดขึ้นอยู่กับหลายปัจจัย เช่น นโยบายของรัฐ สภาวะเศรษฐกิจโลก
การเปลี่ยนแปลงของต้นทุนวัตถุดิบและกำลังการผลิต เป็นต้น ซึ่งในรายงานปี 2552 ของ EPIA
ที่ได้เคยคาดการณ์ไว้ว่าในปี 2553 จะมีการผลักดันให้มีการติดตั้งระบบเซลล์แสงอาทิตย์ใหม่จำนวน
15 กิกะวัตต์ แต่ในปีนั้นมีการติดตั้งที่เกิดขึ้นจริงถึง 16.6 กิกะวัตต์

[]และจากการวิเคราะห์ตลาดรายไตรมาสของ IMS Research บ่งชี้ว่าตลาด EMEA
จะเป็นตลาดที่ใหญ่ที่สุดสำหรับผลิตภัณฑ์โซลาร์อินเวอร์เตอร์ในปี 2555 ด้วยการมีส่วนแบ่งร้อยละ 53
ของรายได้รวมทั่วโลก รองมาได้แก่เอเชียและอเมริกา โดยในปี 2553 และ 2554 ที่ผ่านมา
เยอรมันและอิตาลีถือเป็นตลาดที่ใหญ่ที่สุด
แต่ทั้งนี้ได้มีการคาดการณ์ว่าในอนาคตตลาดเยอรมันน่าจะลดลง
เนื่องจากรัฐบาลได้มีการลดอัตราค่าไฟฟ้าจากระบบพลังงานแสงอาทิตย์เข้าสู่สายส่ง
แต่ตลาดที่เกิดใหม่อย่างอินเดียและอเมริกาจะมีการเติบโตอย่างมีนัยสำคัญ

อุตสาหกรรมเซลล์แสงอาทิตย์ได้มีการเติบโตอย่างมากในปี 2553
แต่สถานการณ์กลับเป็นตรงกันข้ามในปี 2554
ซึ่งผู้ประกอบการในธุรกิจนี้จำนวนมากต้องพบกับปัญหาต่างๆ
ทั้งจากปริมาณสินค้าที่ผลิตออกมามีจำนวนมากเกินความต้องการของตลาด
ทำให้มีปริมาณสินค้าคงเหลือในปริมาณที่สูงตั้งแต่ช่วงต้นปี 2554
จึงเป็นผลให้ในปีที่ผ่านมาตลาดมีการเติบโตช้าและราคาของส่วนประกอบในอุปกรณ์ระบบเซลล์แสงอาทิตย์ได้ลดลง
ซึ่งจากเหตุการณ์ดังกล่าวมีผลให้ผู้ประกอบการรายใหญ่อย่างบริษัท Solyndra และ Evergreen
ในอเมริกา หรือบริษัท Solar Millenium และ Solon ต้องประสบภาวะล้มละลาย
มีการประเมินว่าในปี 2555 จะยังคงมีการควบรวมกิจการของหลายบริษัทเพื่อความอยู่รอด
ซึ่งปัจจุบันมีผู้ผลิตในตลาดนี้ (PV Inverters) มากกว่า 100 ราย ซึ่งล่าสุดบริษัท Bosch
ได้มีการเข้าซื้อกิจการ Voltwerk และบริษัท LDK ได้ซื้อกิจการของบริษัทเยอรมันชื่อ Sunways
แล้ว

จากการจัดอันดับของ IMS Research
ผู้ผลิตโซลาร์อินเวอร์เตอร์สี่อันดับแรกที่มีส่วนแบ่งการตลาดสูงสุดในปี 2553 ได้แก่ SMA
ซึ่งเป็นบริษัทเยอรมันมีส่วนแบ่งตลาดร้อยละ 32 รองลงมาได้แก่ Power One ด้วยส่วนแบ่งร้อยละ
10 Siemens ด้วยส่วนแบ่งร้อยละ 5 และ Kaco ด้วยส่วนแบ่งร้อยละ 3

1.3.2.2. ทิศทางการดำเนินธุรกิจในปี 2555

ธุรกิจกลุ่มที่ 1 ธุรกิจกลุ่ม ODM (Global ODM)

แม้ว่าธุรกิจของบริษัทฯได้มีการกระจายไปยังธุรกิจหลักหลากหลายประเภทแล้ว แต่บริษัทฯ
ยังคงรักษาความแข็งแกร่งทางธุรกิจและเทคโนโลยีของธุรกิจกลุ่ม ODM
นี้ไว้ด้วยการรักษาฐานลูกค้าชั้นนำของผลิตภัณฑ์เพาเวอร์ซัพพลายระดับไฮเอนด์ในธุรกิจกลุ่มเทคโนโลยีสารสนเทศ
(IT)ได้แก่ IBM, Cisco, Google และ Stanley Black & Decker ไว้อย่างเหนียวแน่น
ซึ่งผลิตภัณฑ์ในกลุ่มนี้ประกอบด้วย คอมพิวเตอร์เซิร์ฟเวอร์ อุปกรณ์การสื่อสาร
อุปกรณ์ประจุแบตเตอรี่ที่ใช้ในศูนย์รวมการเก็บข้อมูล (data centers’
Applications-storage) และแม้ว่าในปี 2555 จะยังมีความเสี่ยงด้านภาวะเศรษฐกิจ
ซึ่งอาจส่งผลกระทบต่อการขยายตัวของธุรกิจในกลุ่มนี้ แต่บริษัทฯ
ก็ได้มีการออกผลิตภัณฑ์ใหม่หลายรายการในปี 2554 ที่ผ่านมา
จึงเชื่อว่าจะสามารถลดผลกระทบลงได้ นอกจากนี้ ในปี 2555 บริษัทฯ
มีแผนจะนำอุปกรณ์ประจุแบตเตอรี่สำหรับยานยนต์ไฟฟ้าอีกหลายรุ่นออกสู่ตลาด
ซึ่งปัจจุบันผู้ผลิตยานยนต์ชั้นนำของโลกหลายแห่งได้เริ่มเข้าตรวจสอบโรงงานของบริษัทฯ
(เป็นขั้นตอนสำคัญก่อนการส่งคำสั่งซื้อ) และได้มีการติดต่อประสานงานกับฝ่ายการขายของบริษัทฯ
เพื่อเตรียมการในการสั่งซื้อ
ด้วยพัฒนาการที่สำคัญดังกล่าวพร้อมทั้งความมุ่งมั่นในการพัฒนาและวิจัยอย่างต่อเนื่อง
จึงเชื่อว่าธุรกิจนี้จะเติบโตต่อไปได้เป็นอย่างดี

ในส่วนของธุรกิจผลิตภัณฑ์ในกลุ่มเครื่องมือแพทย์และอุปกรณ์ที่ใช้ในโรงงานอุตสาหกรรม
บริษัทฯได้รับคำสั่งซื้อใหม่ๆหลายรายการจากลูกค้าหลักในกลุ่มธุรกิจอุปกรณ์การแพทย์และผลิตภัณฑ์สำหรับภาคอุตสาหกรรมที่ได้นำออกสู่ตลาดในปี
2554 ก็คาดว่าจะมีแนวโน้มที่จะเติบโตในปี 2555
โดยทั่วไปสินค้าสำหรับภาคอุตสาหกรรมมักจะอ่อนไหวต่อการเปลี่ยนแปลงของสภาวะเศรษฐกิจแต่สำหรับสินค้าอุปกรณ์การแพทย์แล้วจะมีความอ่อนไหวไม่มากนัก
ลูกค้าของผลิตภัณฑ์ ODM ของบริษัทฯ ในปัจจุบันได้ก้าวจากตลาดในภูมิภาคและเข้าสู่ตลาดโลกมากขึ้น
ทำให้โอกาสทางธุรกิจของบริษัทฯ เปิดกว้างมากขึ้นด้วย
การลงทุนด้านการวิจัยและพัฒนารวมทั้งการเพิ่มประสิทธิภาพและความสามารถด้านการผลิต
ยังคงเป็นปัจจัยที่สำคัญของบริษัทฯ ในการที่จะดำรงและขยายธุรกิจในกลุ่มนี้ได้เป็นอย่างดีในปีต่อไป

ธุรกิจกลุ่มที่ 2: ธุรกิจโครงการและโซลูชั่น (Project and Solutions Business)

ธุรกิจเพาเวอร์โซลูชั่นสำหรับระบบโทรคมนาคม (Telecom Power Solutions)

ในอดีตค่าใช้จ่ายด้านพลังงานของบริษัทโทรคมนาคมของลูกค้าในอินเดียมักจะสูงขึ้นตามสัดส่วนของรายได้จากธุรกิจ
ดังนั้น เมื่อธุรกิจมีการขยายตัวเพิ่มขึ้น
ลูกค้าจึงพยายามหาแนวทางในการเพิ่มประสิทธิภาพการใช้พลังงานให้กับเครือข่ายระบบโทรคมนาคมเพื่อควบคุมต้นทุน
ปัจจุบันประมาณร้อยละ 40 ของเสาสื่อสารโทรคมนาคมในภูมิภาคอยู่ในภาวะขาดแคลนพลังงาน
จึงต้องใช้พลังงานจากเครื่องปั่นไฟน้ำมันดีเซลมาใช้ในการควบคุมการทำงานของอุปกรณ์และเสาสื่อสารและในการทำความเย็นให้กับระบบ
ทำให้ต้นทุนด้านพลังงานสูงขึ้น ดังนั้น
ผู้ให้บริการด้านติดตั้งเสาสื่อสารจึงพยายามที่จะควบคุมให้ต้นทุนพลังงานที่ใช้คงที่
ซึ่งแนวคิดดังกล่าวสอดคล้องกับพันธกิจของบริษัทฯ
ที่มุ่งไปที่การใช้พลังงานสะอาดและการประหยัดพลังงาน ดังนั้น ในปี 2555
ทีมงานในประเทศอินเดียจึงได้ปรับแนวทางธุรกิจโดยเสนองานเป็นโครงการให้ครบทั้งระบบงาน
(Solution business) และมุ่งไปยังธุรกิจในกลุ่มดังต่อไปนี้ 1) ระบบพลังงานหมุนเวียน 2)
ระบบแบตเตอรี่ไฮบริด 3) ระบบทำความเย็น และ 4) ระบบควบคุมการทำงานจากระยะไกล
(Remote Management Solution)

นอกจากนี้
บริษัทย่อยในอินเดียกำลังพิจารณาถึงการให้บริการในลักษณะของการเป็นผู้เชี่ยวชาญด้านการจัดโครงสร้างการจัดการด้านพลังงานเพื่อลดต้นทุนการดำเนินงานและเพื่อส่งเสริมประสิทธิภาพด้านการบริหารต้นทุนพลังงานของลูกค้าที่เป็นบริษัทโทรคมนาคมด้วย

[]

ศูนย์ปฏิบัติการเครือข่าย (Network operation Center- NOC)
แสดงการคำนวณข้อมูลการใช้พลังงานของเพาเวอร์ซิสเต็มที่ตั้งอยู่ที่สำนักงานของลูกค้าและในขณะเดียวกันสามารถให้ข้อมูลและคำแนะนำด้านการจัดการพลังงานให้แก่ลูกค้าด้วย

ธุรกิจกลุ่มที่ 3: ธุรกิจกลุ่มผลิตภัณฑ์มาตรฐานสำหรับภาคอุตสาหกรรม (Standard Industrial
Products)

ธุรกิจโซลาร์อินเวอร์เตอร์ (Photovoltaic Solar Inverters)

ตลาดโซลาร์อินเวอร์เตอร์โดยรวมคาดว่าจะเติบโตในระดับปานกลาง
แต่อัตราการเติบโตในแต่ละประเทศก็อาจแตกต่างกัน ในปี 2554 มีเหตุการณ์สำคัญอยู่ 2
เหตุการณ์ที่อาจมีผลกระทบโดยตรงต่อการเติบโตของผลิตภัณฑ์ดังกล่าว เหตุการณ์แรกได้แก่
เหตุการณ์ที่เมืองฟูกูชิม่า (ประเทศญี่ปุ่น)
ซึ่งได้พิสูจน์ให้เห็นว่าประโยชน์ที่ได้จากการใช้พลังงานนิวเคลียร์ไม่คุ้มกับความเสี่ยงหรือความสูญเสียที่เกิดขึ้น
และเหตุการณ์ที่สอง คือราคาของแผงเซลล์แสงอาทิตย์มีแนวโน้มลดลง
ทำให้อัตราค่าไฟฟ้าที่ได้จากพลังงานแสงอาทิตย์ใกล้เคียงกับอัตราค่าไฟฟ้าจากระบบสายส่งในบางประเทศที่มีอัตราค่าไฟฟ้าสูง
(เช่นประเทศเยอรมันและอิตาลี) และเนื่องจากการปฏิวัติอุตสาหกรรม
ทำให้พลังงานที่ได้จากแสงอาทิตย์จะลดการพึ่งพาความช่วยเหลือจากรัฐบาลและสามารถพึ่งพาตัวเองได้มากขึ้น
อย่างไรก็ตาม ในปี 2555 ยังเป็นปีที่มีกำลังการผลิตเหลืออยู่ เนื่องจากสินค้าที่ผลิตในปีก่อนๆ
มีมากกว่าความต้องการของตลาด ทำให้สินค้าเหลือค้างสต็อกอยู่ค่อนข้างมาก
สถานการณ์ดังกล่าวจะทำให้เกิดการแข่งขันด้านราคา รวมทั้งอาจมีการควบรวมธุรกิจมากขึ้นด้วย

บริษัทฯ ได้สร้างตลาดของผลิตภัณฑ์โซลาร์อินเวอร์เตอร์ภายใต้ชื่อ “Solivia” ในประเทศเยอรมัน
ฝรั่งเศส อิตาลี เบเนลักซ์ ยุโรปตะวันออก อินเดีย ออสเตรเลีย ไทยและอเมริกา
ตลาดนี้ได้เริ่มต้นขึ้นที่ประเทศเยอรมันแต่ปัจจุบันได้มีผู้ผลิตและผู้จัดจำหน่ายเข้ามาในธุรกิจเป็นจำนวนมาก
ทำให้อุตสาหกรรมพลังงานแสงอาทิตย์ในปัจจุบันได้กลายเป็นอุตสาหกรรมระดับโลก
และจากการที่บริษัทฯ
มีสายผลิตภัณฑ์ที่ครอบคลุมสินค้าอย่างกว้างขวางประกอบกับสินค้าได้เป็นที่รู้จักของตลาดแล้ว
จึงเชื่อว่าบริษัทฯ จะสามารถสร้างโอกาสทางธุรกิจให้เห็นผลเป็นที่น่าพอใจในอีกสองปีข้างหน้า

ธุรกิจเพาเวอร์ซัพพลายแบบมาตรฐาน (Standard Power Supplies)

[] บริษัทฯ ได้นำเพาเวอร์ซัพพลายแบบมาตรฐานออกสู่ตลาดจำนวนหลายรุ่นมาตั้งแต่ปี 2551
อัตราการเติบโตของรายได้ในกลุ่มธุรกิจนี้มีมากกว่าร้อยละ 100 ต่อปี รายการสินค้าหลัก ได้แก่
เพาเวอร์ซัพพลายแบบราง (DIN Rail) ภายใต้ตรา “CliQ”
และเพาเวอร์ซัพพลายแบบติดตั้งกับแผง (Panel Mount)
แนวทางการทำธุรกิจจะเน้นการสร้างตราสินค้าภายใต้ชื่อ “Delta” ซึ่งบริษัทฯ
จะเป็นผู้ออกแบบและผลิตเองทั้งสิ้น นอกจากนี้บริษัทฯ
ยังได้ทำงานร่วมกับลูกค้ารายใหญ่บางรายในอุตสาหกรรม
เพื่อนำไปเป็นส่วนประกอบภายใต้ตราสินค้าของลูกค้าเองด้วย ในปี 2555
จะมีการนำสินค้าใหม่อีกหลายรายการออกสู่ตลาดและคาดว่าจะสามารถสร้างอัตราการเติบโตของ

ยอดขายได้มากกว่าสองหลัก
สำหรับความเสี่ยงด้านเศรษฐกิจอาจมีผลกระทบต่อยอดขายผลิตภัณฑ์ในกลุ่มนี้ไม่มากนัก
เนื่องจากผลิตภัณฑ์นี้เป็นผลิตภัณฑ์ที่มีประสิทธิภาพสูงเมื่อเทียบกับต้นทุน
ประกอบกับการมีความหลากหลายทั้งประเภทของสินค้าและช่องทางการจัดจำหน่าย

ธุรกิจพลังงานลม (Power Solutions for Wind Energy Generation)

ปัจจุบัน การพัฒนาด้านการผลิตพลังงานจากกังหันลมทั้งบนชายฝั่ง นอกชายฝั่ง
และกังหันพลังน้ำเป็นไปอย่างรวดเร็ว รวมทั้งความต้องการพลังงานที่สูงขึ้น ทำให้นอกจากบริษัทฯ
จะไม่เพียงต้องพัฒนาระบบคอนเวอร์เตอร์ที่มีแพลตฟอร์มในแบบต่างๆ แล้ว
ยังต้องค้นหาแนวทางในการเพิ่มประสิทธิภาพขึ้นด้วย ในสภาวะโลกร้อนที่เป็นอยู่ในขณะนี้ บริษัทฯ
ได้เข้าไปมีส่วนร่วมในการผลิตระบบคอนเวอร์เตอร์สำหรับพลังงานทดแทนที่ได้รับการออกแบบเฉพาะให้มีประสิทธิภาพสูง
ปัจจุบันระบบคอนเวอร์เตอร์ที่มีประสิทธิภาพสูงได้มีบทบาทสำคัญมากขึ้น ขณะนี้บริษัทฯ
กำลังพัฒนาระบบคอนเวอร์เตอร์แบบใหม่ที่มีแรงดันไฟฟ้าระดับปานกลาง (medium voltage (MV)
converters) ซึ่งคาดว่าจะสามารถเปิดตัวสู่ตลาดได้ในปี 2555 นี้ ดังนั้นลูกค้าของบริษัทฯ
จะได้ประโยชน์อย่างต่อเนื่องจากผลงานการสร้างสรรค์ที่มาจากการทำงานด้านการวิจัยของเครือข่ายหน่วยงานของบริษัทฯ
ที่ตั้งอยู่ทั่วโลกและการทำงานที่สอดประสานเป็นอย่างดีกับหน่วยงานการผลิตที่มีอยู่หลายแห่งเช่นเดียวกับธุรกิจอุปกรณ์ประเภทกำลังไฟสูงที่เคยมีประสบการณ์ในลักษณะเช่นเดียวกันมาก่อนนี้

ธุรกิจหลอดไฟ LED (LED Lighting Solution)

ไฟถนนที่ผลิตโดยบริษัทฯ ใช้หลอด LED ในการสร้างแสงสว่างซึ่งเป็นมิตรต่อสิ่งแวดล้อม
ไร้สารตะกั่วและปรอท และที่สำคัญคือสามารถรักษาระดับความสว่างได้ดี มีหลายโทนสีให้เลือก
มีประสิทธิภาพสูง

[]ทำให้สะดวกและใช้งานได้หลากหลายในการใช้งานภายนอกอาคาร ซึ่งจากการที่บริษัทฯ
มีความพร้อมในนวัตกรรมด้านผลิตภัณฑ์ LED ในขณะที่ตลาดยังมีการเติบโตที่สูง บริษัทฯ
จึงเชื่อมั่นว่าในปี 2555 ธุรกิจในกลุ่มนี้จะมีการขยายตัวอย่างมีนัยสำคัญ
เนื่องจากได้มีการลงทุนและเตรียมงานเพื่อสร้างความพร้อมทั้งส่วนงานด้านการขายและการบริการลูกค้าแล้ว

ธุรกิจกลุ่มที่ 4: ธุรกิจกลุ่มผลิตภัณฑ์เพื่อผู้บริโภค (Consumer Brand)

ผลิตภัณฑ์ภายใต้ตรา “Innergie”

ปัจจุบัน อุปกรณ์พกพาอิเล็กทรอนิกส์ได้เพิ่มขึ้นในตลาดอย่างรวดเร็ว ผลิตภัณฑ์ภายใต้ตรา Innergie
จึงได้ผลิตมาเพื่อตอบสนองต่อความต้องการใช้พลังงานในหลากหลายรูปแบบของอุปกรณ์เหล่านั้น
Innergie
ได้ออกผลิตภัณฑ์ที่ครอบคลุมวิธีการประจุแบตเตอรี่ให้แก่อุปกรณ์พกพาอิเล็กทรอนิกส์ได้หลายรูปแบบ
เช่น อุปกรณ์การประจุแบตเตอรี่กำลังสูงสำหรับคอมพิวเตอร์โน๊ตบุ๊ค
และอุปกรณ์ประจุแบตเตอรี่สำหรับอุปกรณ์พกพาแบบอื่นๆ รวมทั้งส่วนประกอบ (Accessories)
ของอุปกรณ์ดังกล่าว ผลิตภัณฑ์ Innergie
ได้รับการรับรองจากนานาประเทศในรูปของรางวัลด้านการสร้างสรรค์ประเภทต่างๆ
เป็นจำนวนมาก ได้แก่ รางวัล Red Dot Design, IF Product Design Award, CES
Innovation Award, Good Design Award, Universal Design Award และ DEmark
Award และด้วยความโดดเด่นของผลิตภัณฑ์ทำให้ Innergie
ได้รับการตอบรับจากตลาดเป็นอย่างดีและมีการเติบโตทั้งในภูมิภาคเอเชียแปซิฟิคและกลุ่มประเทศ
EMEA (ยุโรป ตะวันออกกลาง และอัฟริกา) ในปี 2555 บริษัทฯ
มีแผนที่จะขยายไปยังตลาดอเมริกาเหนือเป็นหลักแต่จะยังคงรักษาการเติบโตในตลาดโลกโดยรวมไว้ด้วย

[]

[]

1.3.3.วัตถุดิบและผู้จำหน่ายวัตถุดิบ

วัตถุดิบหลักของบริษัทฯ สามารถจัดแบ่งได้เป็น 2 ประเภทหลักๆ คือ ชิ้นส่วนไฟฟ้า (Electrical
parts) และชิ้นส่วนเชิงกล (Mechanical parts) โดยชิ้นส่วนไฟฟ้าประกอบด้วยชิ้นส่วนประเภท
semiconductor (ได้แก่ IC, diode, Mosfet, PWM เป็นต้น) และชิ้นส่วนประเภท Passive
(ได้แก่ Capacitors, fuse, Resister, รีเลย์ เป็นต้น)
ซึ่งวัตถุดิบส่วนใหญ่นำเข้ามาจากประเทศสิงค์โปร์ ฮ่องกง ญี่ปุ่น ไต้หวัน ยุโรป และอเมริกา
โดยใช้สกุลเงินเหรียญสหรัฐเป็นหลักในการชำระค่าสินค้า ในขณะที่ชิ้นส่วนเชิงกล ได้แก่
แผ่นระบายความร้อน (Heat sink) โลหะ งานปั๊มขึ้นรูปชิ้นงานต่างๆ wire harness
พลาสติกและบรรจุภัณฑ์ ส่วนใหญ่บริษัทฯ ทำการจัดซื้อจากผู้ผลิตภายในประเทศ ทั้งนี้
สัดส่วนมูลค่าการนำเข้าของวัตถุดิบทั้งหมดเทียบกับการสั่งซื้อในประเทศ
คิดเป็นอัตราส่วนประมาณร้อยละ 70 ต่อ 30

ในปัจจุบันบริษัทฯ มีคู่ค้าประมาณ 1,000 ราย โดยการสั่งซื้อในแต่ละรายจะไม่เกินร้อยละ 3.0
ของยอดการสั่งซื้อทั้งหมดของบริษัทฯ

การวิจัยและพัฒนา

[]

ปัจจุบันบริษัทฯ มีศูนย์การวิจัยและพัฒนาหลายแห่งกระจายอยู่ในประเทศต่างๆทั่วโลก
ได้แก่ประเทศไทย เยอรมัน สวิตเซอร์แลนด์ โรมาเนีย สกอตแลนด์ สหรัฐอเมริกา อินเดียและจีน
ด้วยจำนวนวิศวกรมากกว่า 680 คน ซึ่งได้มีการแลกเปลี่ยนพนักงานให้ไปทำงานยังศูนย์วิจัยต่างๆ
ทำให้เกิดการผสานด้านองค์ความรู้ เทคโนโลยีและประสิทธิภาพด้านการผลิตได้อย่างเป็นเลิศ

  []แม้กระทั่งในช่วงเวลาขาลงของเศรษฐกิจโลก บริษัทฯ
  ก็ยังคงสามารถรักษาคุณภาพของงานวิจัยและพัฒนาผลิตภัณฑ์ไว้ได้อย่างต่อเนื่อง
  ทั้งในธุรกิจเดิมและสู่ธุรกิจใหม่

  แนวทางการลงทุนด้านวิจัยและพัฒนาของบริษัทยังคงมุ่งไปที่การพัฒนาความสามารถ

ในการแข่งขัน องค์ความรู้ ทักษะ การวิจัยในเชิงสร้างสรรค์รวมทั้งการพัฒนาเทคโนโลยีชนิดใหม่ๆ

นอกจากนี้
ยังมีการจัดให้วิศวกรของแต่ละศูนย์วิจัยเข้าร่วมฝึกอบรมและสัมมนาทางเทคโนโลยีเฉพาะด้านร่วมกับวิศวกรที่มาจากศูนย์วิจัยสาขาอื่นด้วย
บางครั้งบริษัทฯ
ยังสามารถหมุนเวียนสับเปลี่ยนพนักงานของหน่วยงานวิจัยในระหว่างการออกแบบผลิตภัณฑ์ให้สามารถทำงานแทนกันได้
เพื่อเพิ่มความยืดหยุ่นและประสิทธิภาพของการทำงานในการออกแบบผลิตภัณฑ์ด้วยของหน่วยงานวิจัยของบริษัทฯ

ในการออกแบบและพัฒนาผลิตภัณฑ์เพาเวอร์ซัพพลายทั้งประเภทที่เป็นสินค้ามาตรฐานของบริษัทฯ
หรือประเภทที่รับออกแบบและผลิตเฉพาะตามข้อกำหนดของลูกค้านั้น บริษัทฯ จะคำนึงถึงต้นทุน
กำหนดเวลา และความต้องการของลูกค้า ซึ่งสินค้าจะได้รับการออกแบบให้มีความทันสมัย
สามารถแข่งขันในตลาดได้ และตรงตามความต้องการของลูกค้าด้วย นั่นเป็นเหตุผลที่ทำให้บริษัทฯ
ยังสามารถดำรงความเป็นผู้นำเทคโนโลยีสำหรับสินค้ากลุ่มนี้ได้

[]ระดับเทคโนโลยีในปัจจุบัน

  []ด้านซ้าย - แสดงการทำงานของ LLC Converter ซึ่งเป็นอุปกรณ์ DC/DC Converter
  ที่มีประสิทธิภาพสูงสำหรับการใช้งานในหลากหลายรูปแบบ LLC Converter
  สามารถปรับขนาดของแรงดันไฟฟ้าด้วยการแปรผันความถี่การทำงานที่โหลดค่าต่างๆ

  ด้านขวา - แสดงการเพิ่มขึ้นของประสิทธิภาพ ซึ่งปัจจัยหลักในการกำหนดคุณค่าของอุปกรณ์ คือ
  ต้นทุนเวลาที่ใช้ในการพัฒนาและประสิทธิภาพการทำงานของอุปกรณ์
  แผนภาพนี้ไม่ได้แสดงให้เห็นถึงการทำงานของผลิตภัณฑ์ที่ผลิตไฟได้อย่างมีประสิทธิภาพเท่านั้นแต่ยังแสดงให้เห็นว่าเมื่อเวลาผ่านไปอุปกรณ์จะทำงานได้มีประสิทธิภาพมากขึ้นเรื่อยๆ

  [][]

  []

ข้อได้เปรียบของบริษัทฯ คือ
ความสามารถในการสร้างโอกาสที่จะเข้าสู่ตลาดสินค้าใหม่นอกเหนือจากตลาดสินค้าเดิมที่มีอยู่ในธุรกิจเทคโนโลยีสารสนเทศ
การสื่อสารโทรคมนาคม โซลาร์อินเวอร์เตอร์และภาคอุตสาหกรรม
ขณะนี้บริษัทฯสามารถก้าวเข้าสู่ธุรกิจใหม่ คือ
ธุรกิจรถยนต์ไฟฟ้าและอุตสาหกรรมพลังงานลมที่มีการเติบโตอย่างต่อเนื่อง
ซึ่งนับเป็นอีกวิถีทางหนึ่งที่บริษัทฯ
ได้เข้ามามีบทบาทร่วมในการสร้างความมั่นคงของแหล่งพลังงานที่เป็นมิตรต่อสิ่งแวดล้อม

ผลิตภัณฑ์ในระบบการจ่ายไฟของยานยนต์ไฟฟ้า (Power solutions for electric
vehicles)

  []ในปี 2554 ที่ผ่านมา บริษัทฯ
  ได้มีการลงทุนต่อเนื่องในการพัฒนาอุปกรณ์ในระบบการจ่ายไฟของยานยนต์ไฟฟ้า
  โดยได้พัฒนาประสิทธิภาพและความเร็วในการประจุไฟฟ้าของแบตเตอรี่ประเภทแรงดันไฟสูง
  ระบบกำลังไฟฟ้าภายใน และระบบพาวเวอร์เทรน (powertrain traction)
  สำหรับรถยนต์ที่ใช้พลังงานจากไฟฟ้าเพียงอย่างเดียว (pure EV) หรือรถปลั๊กอินกึ่งไฟฟ้า
  (Plug-in Hybrid) ที่กำลังมาแรง
  โดยแนวทางหลักในการพัฒนายังคงมุ่งเน้นไปที่ระบบการประจุไฟภายในยานยนต์และอุปกรณ์ดีซี ดีซี
  คอนเวอร์เตอร์

  บริษัทฯได้เริ่มทำการพัฒนาอุปกรณ์การประจุไฟภายในยานยนต์และดีซี ดีซี
  คอนเวอร์เตอร์รุ่นใหม่ตามข้อกำหนดของลูกค้า โดยอุปกรณ์ดีซี ดีซี
  คอนเวอร์เตอร์รุ่นใหม่นี้จะมีขนาดเล็กกะทัดรัดขึ้นและสามารถสื่อสารผ่านระบบกริดอัจฉริยะ
  (smart grid) ได้

ผลิตภัณฑ์พลังงานลม (Power Solutions for Wind Energy Generation)

  []ด้วยความสามารถในการพัฒนาระบบพลังงานลมทั้งแบบบนฝั่งและในทะเลรวมทั้งพลังงานน้ำและแสงอาทิตย์ได้อย่างรวดเร็ว
  ทำให้บริษัทฯ
  สามารถประสานความต้องการของมนุษย์กับธรรมชาติให้เป็นหนึ่งเดียวด้วยการนำเสนอระบบพลังงานทดแทนที่ออกแบบพิเศษให้มีประสิทธิภาพ
  ปัจจุบันคอนเวอร์เตอร์ที่มีประสิทธิภาพสูงได้มีบทบาทที่สำคัญซึ่งขณะนี้อยู่ในช่วงการพัฒนาสู่คอนเวอร์เตอร์ที่มีแรงดันไฟฟ้าในระดับกลาง
  (medium voltage converter) ลูกค้าของบริษัทฯ
  จะได้ประโยชน์อย่างมากจากผลงานการสร้างสรรค์

ที่มาจากการทำงานด้านการวิจัยของบริษัทฯ
ที่มีหน่วยงานตั้งอยู่ทั่วโลกซึ่งทำงานสอดประสานเป็นอย่างดีกับเครือข่ายของหน่วยงานการผลิตที่มีอยู่
เช่นเดียวกับธุรกิจเพาเวอร์ซัพพลายประเภทกำลังไฟสูงที่เคยมีประสบการณ์ในลักษณะเช่นเดียวกันมาก่อน

รางวัลที่ได้รับในปี 2554

[][][]

[]